Bru i Vidal ja té auca commemorativa
09 de maig 2022

![](/media/viopfcbj/c-bru-i-vidal.jpg?width=850&height=566.9886363636364)

Amb motiu del centenari del naixement del poeta i historiador Jaume Bru i Vidal (1921-2000), el Gabinet de Promoció del Valencià de l'Ajuntament de Sagunt va convocar un concurs amb un premi a la millor auca que il·lustrara la seua vida i obra, fet a partir dels dotze redolins elaborats per la professora de llengua i literatura, Olga Gargallo.

El concurs anava destinat a tot l'alumnat de tercer cicle de primària, primer i segon cicle de secundària, batxillerats i cicles formatius dels centres educatius de la ciutat de Sagunt, que podien fer una proposta creativa individual o en equip amb qualsevol tècnica creativa per a l'elaboració de les 12 vinyetes.

Després d'analitzar les catorze auques presentades a concurs, el jurat conformat pel professor de pintura Alberto Biesok; la professora de llengua Olga Gargallo i la regidora de Promoció del Valencià, Maria Josep Soriano, va decidir el passat 28 d'abril, les _auques_ guanyadores.

Respecte al premi de tercer cicle de primària, l'auca guanyadora és de sisé del CEIP Cronista Chabret; primer cicle de l'ESO, auca de segon d'ESO de l'IES Eduardo Merello; segon cicle d'ESO, no hi ha persona guanyadora; batxillerat, auca de Yixuan Xu, de l'IES Clot del Moro, i finalment, dels cicles formatius tampoc hi ha persona guanyadora. Així mateix, el premi absolut s'ha concedit a l'alumna Yixuan Xu.

La regidora de Normalització Lingüística, María Josep Soriano, ha destacat que **«ens ha sorprés la gran qualitat de les obres presentades. Felicitem a tots els participants i el seu professorat per la creativitat i l'estima cap a Jaume Bru i Vidal que es pot apreciar en les auques»**.

![](/media/zt1ftvfv/c-auca.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/bru-i-vidal-ja-te-auca-commemorativa/ "Facebook")
*   [](http://twitter.com/share?url=https://aytosagunto.es/va/actualitat/bru-i-vidal-ja-te-auca-commemorativa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/bru-i-vidal-ja-te-auca-commemorativa/ "Linked In")
*   [](mailto:?body=https://aytosagunto.es/va/actualitat/bru-i-vidal-ja-te-auca-commemorativa/)